CELEX: 32015R1800
Language: fi
Date: 2015-10-06 00:00:00
Title: Komission täytäntöönpanoasetus (EU) 2015/1800, annettu 6 päivänä lokakuuta 2015, tiettyjen tavaroiden luokittelusta yhdistettyyn nimikkeistöön

8.10.2015   
            
            
               FI
            
            
               Euroopan unionin virallinen lehti
            
            
               L 263/16
            
         KOMISSION TÄYTÄNTÖÖNPANOASETUS (EU) 2015/1800,
   annettu 6 päivänä lokakuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
      Tehty Brysselissä 6 päivänä lokakuuta 2015.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kannettava elektroninen laite, jonka mitat ovat 7 × 60 × 110 mm ja paino 100 g ja jossa on seuraavat pääkomponentit samassa muovikotelossa:
                  
                              —
                           
                           
                              väriä toistava LED-kosketusnäyttö, jonka kuvaruudun läpimitta on 8,9 cm (3,5 tuumaa) ja kuvan erottelukyky 960 × 640 pikseliä
                           
                        
                              —
                           
                           
                              keskusyksikkö
                           
                        
                              —
                           
                           
                              256 MB:n RAM-muisti
                           
                        
                              —
                           
                           
                              32 GB:n tallennustila
                           
                        
                              —
                           
                           
                              moduuli langattomaan yhteyteen muiden laitteiden kanssa ja langattomaan internetyhteyteen
                           
                        
                              —
                           
                           
                              ladattava litiumakku
                           
                        
                              —
                           
                           
                              kaiutin
                           
                        
                              —
                           
                           
                              mikrofoni
                           
                        
                              —
                           
                           
                              kamera videokuvan ja yksittäisten kuvien kuvaamiseen.
                           
                        Laitteessa on seuraavat liitännät:
                  
                              —
                           
                           
                              liitin laitteen lataamiseen ja sen yhdistämiseen muihin laitteisiin kuten automaattiseen tietojenkäsittelykoneeseen (ATK-kone)
                           
                        
                              —
                           
                           
                              3,5 mm:n audioliitin.
                           
                        Laitteella voi muun muassa käyttää internetiä, ladata, suorittaa ja muuntaa ohjelmistosovelluksia, vastaanottaa ja lähettää sähköpostiviestejä, pelata pelejä sekä ladata, tallentaa ja toistaa musiikkia, videoita ja valokuvia.
               
               
                  8471 30 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 3 huomautuksen, 84 ryhmän 5 A huomautuksen sekä CN-koodien 8471 ja 8471 30 00 nimiketekstien mukaisesti.
                  Laite on XVI jakson 3 huomautuksen mukaisesti suunniteltu suorittamaan kahta tai useampaa toisiaan täydentävää tai vaihtoehtoista toimintoa (tietojenkäsittely, viestintä langattomassa verkossa, äänen ja videokuvan tallentaminen ja toistaminen, videokuvan ja yksittäisten kuvien kuvaaminen, yksittäisten kuvien ja videokuvan näyttäminen).
                  Ottaen huomioon laitteen objektiiviset ominaisuudet, erityisesti sen kyky ladata, tallentaa, muuntaa ja suorittaa ohjelmia, sen pääasiallinen toiminto on tietojen käsittely (ks. myös harmonoidun järjestelmän luokittelusuositukset 8471.30/2, 3 ja 4). Muut toiminnot katsotaan toissijaisiksi.
                  Laite on sen vuoksi luokiteltava CN-koodiin 8471 30 00 kannettavaksi automaattiseksi tietojenkäsittelykoneeksi, jonka paino on enintään 10 kg ja joka sisältää ainakin tietokoneen keskusyksikön (CPU), näppäimistön ja näytön.